ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

Ո Ր Ո Շ ՈՒ Մ

N - Ա

«ՊԱՏՄԱՄՇԱԿՈՒԹԱՅԻՆ ԺԱՌԱՆԳՈՒԹՅԱՆ ԳԻՏԱՀԵՏԱԶՈՏԱԿԱՆ ԿԵՆՏՐՈՆ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆՆ ԱՄՐԱՑՎԱԾ, ԵՐԵՎԱՆ ՔԱՂԱՔԻ ԹԱԻՐՈՎ ՓՈՂՈՑԻ N 9 ՀԱՍՑԵՈՒՄ ԳՏՆՎՈՂ ՇԵՆՔԻ ՄԱՍՆԱԿԻ ՎԵՐԱՆՈՐՈԳՄԱՆ ԱՇԽԱՏԱՆՔՆԵՐ ԻՐԱԿԱՆԱՑՆԵԼՈՒ ՄԱՍԻՆ

------------------------------------------------------------------------------------------------------------

Հիմք ընդունելով Հայաստանի Հանրապետության նախագահի 2018 թվականի սեպտեմբերի 7-ի Հայաստանի Հանրապետության կառավարության և Ճապոնիայի կառավարության միջև «Պատմամշակութային ժառանգության գիտահետազոտական կենտրոնի` հնագիտական գտածոների վերականգնման և պահպանման համար սարքավորումների բարելավման ծրագիր» դրամաշնորհի համաձայնագիրը հաստատելու մասին 407-Ն հրամանագիրը և ղեկավարվելով Կառավարության կառուցվածքի և գործունեության մասին օրենքի 11-րդ հոդվածի դրույթներով` Կառավարու­թյունը **ո ր ո շ ո ւ մ է.**

1. Առաջարկել Հայաստանի տարածքային զարգացման հիմնադրամին՝ հիմնադրամի առևտրային բանկում պահվող միջոցների վրաեկ բանկային տոկոսներից գոյացած միջոցների հաշվին որը չի կարող գերազանցել 42 172 800 ՀՀ դրամ իրականացնել «Պատմամշակութային ժառանգության գիտահետազոտական կենտրոն» պետական ոչ առևտրային կազմակերպությանն ամրացված, Երևան քաղաքի Թաիրով փողոցի N 9 հասցեում գտնվող շենքի մասնակի վերանորոգման աշխատանքներն՝ ըստ Հայաստանի Հանրապետության մշակույթի նախարարության ներկայացրած նախագծանախահաշվային փաստաթղթերի:

2. «Պատմամշակութային ժառանգության գիտահետազոտական կենտրոն» պետական ոչ առևտրային կազմակերպությանն ամրացված, Երևան քաղաքի Թաիրով փողոցի N 9 հասցեում գտնվող շենքի մասնակի վերանորոգման աշխատանքների ավարտից հետո վերանորոգմանն առնչվող փաստաթղթերը տրամադրել ՀՀ տնտեսական զարգացման և ներդրումների նախարարության պետական գույքի կառավարման կոմիտեին։

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ Ն. ՓԱՇԻՆՅԱՆ

**Հ Ի Մ Ն Ա Վ Ո Ր ՈՒ Մ**

|  |  |
| --- | --- |
| «ՊԱՏՄԱՄՇԱԿՈՒԹԱՅԻՆ ԺԱՌԱՆԳՈՒԹՅԱՆ ԳԻՏԱՀԵՏԱԶՈՏԱԿԱՆ ԿԵՆՏՐՈՆ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆՆ ԱՄՐԱՑՎԱԾ, ԵՐԵՎԱՆ ՔԱՂԱՔԻ ԹԱԻՐՈՎ ՓՈՂՈՑԻ ԹԻՎ 9 ՀԱՍՑԵՈՒՄ ԳՏՆՎՈՂ ՇԵՆՔԻ ՄԱՍՆԱԿԻ ՎԵՐԱՆՈՐՈԳՄԱՆ ԱՇԽԱՏԱՆՔՆԵՐ ԻՐԱԿԱՆԱՑՆԵԼՈՒ ՄԱՍԻՆ»  **ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ** | |
| **1.** | **Անհրաժեշտությունը** |
|  | «Պատմամշակութային ժառանգության գիտահետազոտական կենտրոն» պետական ոչ առևտրային կազմակերպությանն ամրացված Երևանի Թաիրովի փողոցի 9 հասցեում շենքի առաջին հարկի վերանորոգման աշխատանքներն իրականացնելու մասին» ՀՀ կառավարության որոշման նախագծի ընդունումը պայմանավորված է «Պատմամշակույթային ժառանգության գիտահետա­զոտական կենտրոն» հնագիտական գտածոների վերականգնման և պահպանման սարքավորումների բարելավման ծրագիր» դրամաշնորհային համա­ձայնա­գրի իրականացման պայմանների ապահովման անհրաժեշ­տությամբ:  Վերոնորգման աշխատանքներն իրականացնելու համար իր պատրաստակամությունն է հայտնել Հայաստանի տարածքային զարգացման հիմնադրամը ՀՀ կառավարությանն ուղղված 10. 04. 2018 թ. N 10/04-273 գրությամբ: Սակայն հաշվի առնելով այն հանգամանքը, որ ՀՀ կառավարության 2012 թվականի հունիսի 25-ի N 690-Ն որոշմամբ հաստատված Հայաստանի տարածքային զարգացման հիմնադրամի կանոնադրությունում նշված է, որ հիմնադրամը կարող է օժանդակել միայն հասարակական կազմակերպություն­ներին, ուստի վերոնշյալ աշխատանքները հիմնադրամը կարող է իրականացնել միայն ՀՀ կառավարության համապատասխան որոշման առկայությամբ` հիմնադրամում համայնքային ներդրումների վրաեկ բանկային տոկոսներից առաջացած միջոցներով:  ՀՀ կառավարության որոշման նախագծի ընդունումը հնարավորություն կստեղծի ՀՏԶՀ-ին ֆինանսավորել վերոնշյալ վերանորոգման աշխատանքները: |
| **2.** | **Ընթացիկ իրավիճակը և խնդիրները** |
|  | ՀՀ մշակույթի նախարարի և ՀՀ-ում Ճապոնիայի արտակարգ և լիազոր դեսպանի կողմից 2018 թվականի փետրվարի 16-ին ստորագրվել է Հայաստանի Հանրապետության կառավարության և Ճապոնիայի կառավարության միջև «Պատմամշակութային  ժառանգության գիտահետազոտական կենտրոնի` հնագիտական գտածոների վերականգնման և պահպանման համար սարքավորումների բարելավման ծրագիր» դրամաշնորհի համաձայնագիր (315.0 մլն դրամի արժեքով):  ՀՀ մշակույթի նախարարությունում քննարկման արդյունքում որոշվել էր պատմամշակութային  ժառան­գու­թյան գիտահետազոտական կենտրոնի ստեղծումը կազմակերպել «Պատմամշակութային ժառանգության գիտահետա­զոտական կենտրոն» ՊՈԱԿ-ին ամրագրված Երևան քաղաքի Թաիրով փողոցի 9 հասցեում գտնվող շենքի առաջին հարկի տարածքում:  Շենքում կենտրոնի գործունեության պայմանների ապահովման համար անհրաժեշտություն է առաջացել տրամադրվող (ոչ բարվոք վիճակում է) տարածքում իրականացնել վերանորոգման աշխատանքներ: Առկա է նաև «Պատմամշակութային ժառան­գության գիտահետազոտական կենտրոն» ՊՈԱԿ-ին ամրացված, Երևան քաղաքի Թաիրով 9 հասցեում գտնվող շենքի մասնակի վերանորոգման աշխատանքների համար անհրաժեշտ և Երևանի քաղաքապետարանի կողմից հաստատված, համաձայնեցված և փորձա­քննության դրական եզրակացության արժանացած նախագծանախահաշվային փաստա­թղթերը: |
| **3.** | **Տվյալ բնագավառում իրականացվող քաղաքականությունը** |
|  | ՀՀ կառավարության «Հայաստանի Հանրապետության կառավարության 2002 թվականի ապրիլի 20-ի N 438 որոշման դրույթների համաձայն հուշարձանների և պեղումներով հայտնաբերված կառույցների և գտածոների լիարժեք ու գիտական պատշաճ մակարդակով վավերագրումը և համակողմանի հետազոտության ապահովումը: |
| **4.** | **Կարգավորման նպատակը և բնույթը** |
|  | Հուշարձանների ուսումնասիրման, հետախուզման և հնագիտական պեղումների գտածոների գնահատման արդյունավետությունը, գիտական պատշաճ մակարդակով վավերագրումը և վերականգնումը: |
| **5.** | **Նախագծի մշակման գործընթացում ներգրավված ինստիտուտները և անձինք** |
|  | ՀՀ մշակույթի նախարարություն, ՀՀ տարածքային կառավարման և զարգացման նախարարություն, Հայաստանի տարածքային զարգացման հիմնադրամ: |
| **6.** | **Ակնկալվող արդյունքը** |
|  | Սարքավորումների բարելավմամբ հնարավորություն կստեղծվի հուշարձանների հետախուզման և հնագիտական պեղումներից հայտնաբերված գտածոների լիարժեք ու գիտական պատշաճ մակարդակով գնահատման, անվթար պահպանության ապահովման, հիմնավորված վերականգնման ու ամրակայման միջոցառումների իրականացման և թանգարանացման, գիտական լիակատար հաշվետվությունների ներկայացման և դրանց հրատարակման, ինչպես նաև հասարակության համար հուշարձանին հաղորդակցվելու մատչելիության պայմանների ստեղծման համար:  «Պատմամշակութային ժառանգության գիտահետազոտական կենտրոն» ՊՈԱԿ-ին ամրագրված Երևան քաղաքի Թաիրով փողոցի 9 հասցեում գտնվող շենքի բարելավում: |

***Տ Ե Ղ Ե Կ Ա Ն Ք***

***«ՊԱՏՄԱՄՇԱԿՈՒԹԱՅԻՆ ԺԱՌԱՆԳՈՒԹՅԱՆ ԳԻՏԱՀԵՏԱԶՈՏԱԿԱՆ ԿԵՆՏՐՈՆ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆԸ ԱՄՐԱՑՎԱԾ, ԵՐԵՎԱՆ ՔԱՂԱՔԻ ԹԱԻՐՈՎ ՓՈՂՈՑԻ N 9 ՀԱՍՑԵՈՒՄ ԳՏՆՎՈՂ ՇԵՆՔԻ ՄԱՍՆԱԿԻ ՎԵՐԱՆՈՐՈԳՄԱՆ ԱՇԽԱՏԱՆՔՆԵՐ ԻՐԱԿԱՆԱՑՆԵԼՈՒ ՄԱՍԻՆ»***

***ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ԿԱՄ ԲԱՑԱԿԱՅՈՒԹՅԱՆ ՎԵՐԱԲԵՐՅԱԼ***

«Պատմամշակութային ժառանգության գիտահետազոտական կենտրոն» պետական ոչ առևտրային կազմակերպությանը ամրացված Երևան քաղաքի Թաիրով փողոցի 9 հասցեում շենքի մասնակի վերանորոգման աշխատանքներ իրականացնելու մասին» Հայաստանի Հանրապետության կառավարության որոշման նախա­գծի ընդունումն այլ իրավական ակտերի ընդունման անհրաժեշտություն չի առա­ջացնում:

***Տ Ե Ղ Ե Կ Ա Ն Ք***

***«ՊԱՏՄԱՄՇԱԿՈՒԹԱՅԻՆ ԺԱՌԱՆԳՈՒԹՅԱՆ ԳԻՏԱՀԵՏԱԶՈՏԱԿԱՆ ԿԵՆՏՐՈՆ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆԸ ԱՄՐԱՑՎԱԾ, ԵՐԵՎԱՆ ՔԱՂԱՔԻ ԹԱԻՐՈՎ ՓՈՂՈՑԻ N 9 ՀԱՍՑԵՈՒՄ ԳՏՆՎՈՂ ՇԵՆՔԻ ՄԱՍՆԱԿԻ ՎԵՐԱՆՈՐՈԳՄԱՆ ԱՇԽԱՏԱՆՔՆԵՐ ԻՐԱԿԱՆԱՑՆԵԼՈՒ ՄԱՍԻՆ»***

***ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ՀՀ ՊԵՏԱԿԱՆ ԲՅՈՒՋԵՈՒՄ ԵԿԱ­ՄՈՒՏ­ՆԵ­ՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՎԵՐԱԲԵՐՅԱԼ***

«Պատմամշակութային ժառանգության գիտահետազոտական կենտրոն» պետական ոչ առևտրային կազմակերպությանը ամրացված Երևան քաղաքի Թաիրով փողոցի 9 հասցեում շենքի մասնակի վերանորոգման աշխատանքներ իրականացնելու մասին» Հայաստանի Հանրապետության կառավարության որոշման նախա­գծի ընդունումը Հայաստանի Հանրապետության պետա­կան բյու­ջեում ծախսեր և եկամուտներ չի առաջաց­նում: